The Entail; or, The Lairds of Grippy
It's true that the bairns o' the last clecking are to be provided for by their mother's uncle, the auld General wi' the gout at Lon'on; but my first family are dependent on mysel', for, like your Charlie, I made a calf-love marriage, and my father was na sae kind as ye hae been to him, for he put a' past me that he could, and had he no deet amang hands in one o' his scrieds wi' the Lairds o' Kilpatrick, I'm sure I canna think what would hae come o' me and my first wife.